Premieră în România. Magazinul unde produsele nu vor trebui scanate. Cum se fac cumpărăturile
- Cristian Raducanu
- 21 martie 2024, 19:04
Retailerul francez Auchan va introduce în magazinele din România un concept care funcționează deja în Franța și Polonia. Astfel, clienții își vor face cumpărăturile la primul magazin complet automizat de la noi din țară.
Conceptul Auchan Go presupune ca clienții să-și aleagă produsele fără a mai le scana. Retailerul național are o rețea de peste 440 de magazine la nivel local, dintre care 33 hypermarketuri.
Auchan introduce un concept complet nou în România
Conceptul care funcționează deja în magazinele din străinătate va fi aplicat și în România începând cu luna viitoare. Pentru început, conceptul va fi testat în Capitală. Pe scurt clienții își vor face cumpărăturile fără a mai scana produsele pe care le-au adăugat în coș.
Conceptul funcționează prin intermediul unei aplicații și a unui sistem performant de camere și senzori. Clienții vor introduce în aplicația respectivă datele bancare. În magazinele Auchan vor fi montate camere performante care analizează mișcările clienților.
Ulterior, sistemul de supraveghere tranformă mișcările clienților în vectori care identifică articolul luat din raft sau pus înapoi. Retailerul va stoca datele de achiziție, timp de trei ani de la data cumpărăturilor.
Cum funcționează noul sistem
Francezii au lansat aplicația Auchan Go în magazinele Google Play și App store. Pentru a se putea loga, clienții vor introduce în aplicație datele de identificare, precum data nașterii, numărul de telefon și detaliile cardului. De menționat este faptul că magazinele Auchan Go vor fi disponibile doar pentru clienții majori.
Accesul în magazin se face în baza unui cod QR generat de aplicație, valabil o singură dată. La finalul cumpărăturilor, clienții vor trece doar prin poarta de ieșire, fără a mai scana produsele respective. Tranzacția se va încărca automat în aplicație.
Conceptul Auchan Go funcționează în Franța și Polonia
Un alt aspect care merită menționat, constă în faptul că în magazinele Auchan Go nu vor fi acceptate bonurile de masă, nici cele pe suportul electronic. De asemenea, sunt acceptate doar cardurile bancare emise de o bancă națională. Plata se face automat automat când clientul părăsește magazinul, iar bonul fiscal va fi urcat în aplicație.
Clienții care se răzgânfesc vor pune articolul respectiv din locul de unde l-au luat. De asemenea, clienților li se va interzice înmânarea produselor altor persoane din magazine, potrivit portalului economica.